12. Vedtagelse af lokalplan nr. 416 - Boligområde på [adresse] i [adresse] (Åben)
Tidl. politisk behandling PU, 10.08.21, pkt. 2, BY, 26.04.22, pkt. 11
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til vedtagelse af ”Lokalplan nr. 416 – 
Boligområde ved [adresse] i [adresse]”.
Lokalplanen tager udgangspunkt i en privat lodsejers ønske om at etablere et 
boligområde med tæt-lave boliger med tilhørende fælles opholdsarealer på 
[adresse]. Boligområdet ønskes etableret på den del af ejendommen, der ligger langs 
Syrenvej. 
Lokalplanområdet ligger inden for kommuneplanramme 8.BO.1 i Kommuneplan 2021-32, der udlægger 
området til boligområde. Området har et areal på ca. 4.600 m² og ligger centralt placeret i [adresse] med 
kort afstand til skole, institution og idrætsfaciliteter.
Formålet med lokalplanen er at skabe mulighed for opførsel af 12 tæt-lave boliger. Boligerne vil have en 
størrelse på 90-100 m². Boligerne placeres langs to boligveje og omkring et centralt beliggende grønt 
område. Boligerne kan opføres i op til 1,5 etage. Lokalplanen skal desuden sikre, at der anlægges fælles 
opholds- og friarealer med håndtering af regnvand på overfladen og fastlægge parkering, vej- og stiforløb. 
Lokalplanforslaget har været i offentlig høring i perioden 2. maj til 27. juni 2022. Der er i perioden indkommet 
et høringssvar. Den fulde ordlyd af høringssvaret er vedlagt som bilag.
VURDERING
Der er indkommet høringssvar fra ejerne af ejendommen Syrenvej 10 i [adresse].
Det indkomne høringssvar omhandler antal etager og bebyggelsens maksimale højde. Indsiger mener ikke, 
at 1,5 etage i en maksimal højde på 8,5 meter kan karakteriseres som lav bebyggelse, og udtrykker 
bekymring for, at der kan forekomme indbliksgener.
Teknik og Miljø vurderer, at det maksimale etageantal og den maksimale bebyggelseshøjde i lokalplanens 
bestemmelser er i overensstemmelse med Kommuneplanramme 8.BO.1, der er gældende for området og 
er samtidigt fastlagt i overensstemmelse med almindelige højdebestemmelser for lavt byggeri i 
bygningslovgivningen.
Det vurderes desuden, at etageantal og bebyggelseshøjde ikke adskiller sig fra, hvad der ellers ses i 
området. Mange af boligerne langs Syrenvej og omkring lokalplanområdet er opført i 1,5 etage med 
beboelse i tagetage. Det vurderes herudover, at eventuelle indbliksgener vil være begrænset, da 
lokalplanområdet ligger på modsatte side af Syrenvej set i forhold til indsigers ejendom. Det bemærkes 
desuden, at indsigers ejendom er etableret med kælder, og at en del af kælderen er placeret over terræn. 
[adresse]: EMN-2020-34155
Dok-ID: 3251801
Sagsbehandler: jhne
Byråd
27. september 2022  19:00
Byråd
27. september 2022 19:00
Dette betyder, at ejendommen med stor sandsynlighed vil ligge højere end ny bebyggelse inden for 
lokalplanområdet. 
Teknik og Miljø vurderer på baggrund af dette, at det indkomne høringssvar ikke giver anledning til 
ændringer i lokalplanen.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Vejene klassificeres som offentlige veje, og der må forventes udgifter til efterfølgende kommunal drift og 
vedligehold.
Lokalplanområdet er beliggende i byzone og forbliver i byzone ved lokalplanens endelige vedtagelse. Ejer 
skal således ikke underskrive en erklæring om fraskrivelse af kommunal overtagelsespligt. Ejer har 
underskrevet aftale om forbud mod brug af pesticider inden for lokalplanområdet.
INDDRAGELSE
Planforslaget har i overensstemmelse med Planloven været fremlagt i offentlig høring i perioden 2. maj til 
27. juni 2022.
INDSTILLING
Direktøren for Teknik og Miljø indstiller til Byrådet:
1.
At ”Lokalplan nr. 416 – Boligområde ved [adresse] i [adresse]” vedtages endeligt.
BESLUTNING
Plan- og Landdistriktsudvalget, 8. september 2022:
Fraværende: Ingen
Indstilles godkendt.
Økonomiudvalget, 20. september 2022:
Fraværende: Ingen
Indstilles godkendt.
Byrådet, 27. september 2022:
Fraværende: Tina Klausen
Godkendt.
Bilag
1.
Indkommet høringssvar (3251803)
2.
Forslag til lokalplan nr. 416 - Boligområde ved [adresse] i [adresse] (2591076)
3.
Synliggørelse af FN's verdensmål i politiske sagsfremstillinger (3252089)
